**Kooperatív és interaktív tanulás a szemináriumokon**

Műhely az ELTE oktatói részére

5 x 45 perc

**A kurzus célja:**

A műhely fő célja a hallgatócentrikus, interaktív oktatás gyakorlati alkalmazásának bemutatása és elemzése, részben, de nem kizárólag digitális eszközök segítségével. A másik cél, hogy a résztvevők módszertani ismeretei tapasztalataik megosztásán keresztül bővüljenek és a gyakorlatban is kipróbálják a hallgatók minél intenzívebb bevonásának lehetőségeit. A megszerzett ismeretek, képességek és jártasságok, hozzájárulnak a hatékony, korszerű kurzustervezéshez és az oktatás hatásfokának növeléséhez.

**A program tartalmának rövid ismertetése:**

A műhely résztvevői a képzés során:

* megismerkednek a hallgatóközpontú oktatás előnyeivel, lehetőségeivel és kihívásaival,
* megbeszélik a hallgatóközpontú feladatok tervezésének technikáit,
* megismerkednek egy-két digitális alkalmazással, amelyek az interaktív oktatást segítik,
* megosztják tapasztalataikat a csoportmunka és a kooperatív tanulás lehetséges fajtáiról, és megvalósítási lehetőségeiről szemináriumi keretek között,
* közös megoldásokat keresnek a szemináriumi anyag csoportos feldolgozására,
* kipróbált gyakorlatok segítségével bővítik módszertani ismereteiket.

A műhely nyelve magyar, de a felhasznált anyagok részben angol nyelvűek.